《妙成观掀篷和何宗姚韵》
元代·石抹宜孙

结搆新亭似胜前，登临历历瞰晴川。放怀喜解防秋戍，乘兴还操下濑船。

从此入林堪避地，何妨坐井亦观天。东风回首春城暮，桃李依然种日边。

作者简介：（?—1359）契丹人，字申之。石抹继祖子。好学工诗。袭父职为沿海上副万户，守处州。让职于弟，居台州。世祖至正十一年，奉江浙行省檄守温州，御方国珍。升浙东宣慰副使。累拜江浙行省参知政事。以镇压处州各县农民起义，遂移守处州。十七年，升行枢密院判官，总制处州。用刘基为经历，胡深、叶琛、章溢参谋军事。次年底，率兵援婺州，为朱元璋军所败。十九年，处州亦为朱部所破，走庆元县，为乱兵所杀。谥忠悯。